Neuvoston päätöslauselma, annettu 21 päivänä marraskuuta 1996, tietoyhteiskuntaa koskevan politiikan uusista painopisteistä



Virallinen lehti nro C 376 , 12/12/1996 s. 0001 - 0005



NEUVOSTON PÄÄTÖSLAUSELMA, annettu 21 päivänä marraskuuta 1996, tietoyhteiskuntaa koskevan politiikan uusista painopisteistä (96/C 376/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon elektroniikka-, tieto- ja tietoliikennetekniikasta 18 päivänä marraskuuta 1991 annetun neuvoston päätöslauselman (1), ottaa huomioon tietoyhteiskunnasta 28 päivänä syyskuuta 1994 annetut neuvoston päätelmät, ottaa huomioon yhteisön teollisuuden kilpailukyvyn parantamisesta 21 päivänä marraskuuta 1994 annetun neuvoston päätöslauselman (2), ottaa huomioon televiestinnän infrastruktuurien vapauttamista koskevista periaatteista ja aikataulusta 22 päivänä joulukuuta 1994 annetun neuvoston päätöslauselman (3), ottaa huomioon teollisuuden kilpailukyvystä 7 päivänä huhtikuuta 1995 annetut neuvoston päätelmät, ottaa huomioon tietoyhteiskunnan rakentamiseen liittyvistä teollisuusnäkökohdista Euroopan unionin kannalta 29 päivänä marraskuuta 1995 annetun neuvoston päätöslauselman (4), ottaa huomioon Korfun, Cannesin, Madridin ja Firenzen Eurooppa-neuvostojen puheenjohtajan päätelmät, ottaa huomioon joulukuussa 1993 esitetyn kasvua, kilpailukykyä ja työllisyyttä käsittelevän komission valkoisen kirjan, ottaa huomioon 19 päivänä heinäkuuta 1994 esitetyn tiedonannon "Euroopan tie tietoyhteiskuntaan - toimintasuunnitelma", ottaa huomioon syyskuussa 1994 esitetyn komission tiedonannon "Euroopan unionin teollisuuden kilpailukykyä koskeva politiikka", panee merkille komission direktiiviehdotuksen "Tietoyhteiskunnan palveluja koskevien määräysten avoimuus sisämarkkinoilla", panee merkille komission tiedonannon "Tietoyhtieskunta: Korfusta Dubliniin - uudet painopisteet", komission tiedonannon "Tietoyhteiskunnan vaikutukset Euroopan unionin politiikkoihin - seuraavien vaiheiden valmistelu", vihreän kirjan "Eläminen ja työskentely tietoyhteiskunnassa - ihmiset etusijalla" ja tiedonannon "Standardointi tietoyhteiskunnassa", panee merkille yleishyödyllisiä palveluja Euroopassa koskevan komission tiedonannon, sekä katsoo, että tietoyhteiskuntaa koskevissa aloitteissa on kiinnitettävä huomiota siihen välittömästi liittyvien alojen politiikkoihin, erityisesti audiovisuaalisiin ja kulttuuria koskeviin kysymyksiin, rajoittamatta kuitenkaan näitä aloja koskevan yhteisön lainsäädännön mukaisia kansallisia soveltamistoimenpiteitä, talouden globalisoitumiskehitys lisää kilpailupaineita ja edellyttää suurempaa joustavuutta ja tehokkuutta sekä avaa samalla uusia markkinamahdollisuuksia, jotka voivat auttaa lisäämään taloudellista kasvua ja työllisyyttä, tietoyhteiskunnan nopea ja yhtenäinen kehitys on olennaista Euroopan kilpailukyvyn ja työllisyyden kannalta, telepalvelumarkkinoiden vapautuminen sovitun aikataulun puitteissa edistää niitä yksityisiä ja julkisia investointeja, joita tarvitaan tietoyhteiskunnan kehittämiseen Euroopassa, sisämarkkinoiden periaatteita olisi sovellettava uusiin tietoyhteiskunnan palveluihin siten, että kansainvälisesti kilpailukykyisiä rakenteita voidaan kehittää Euroopan markkinoilla, tietoyhteiskunta tuo esiin mahdollisia voimakkaita taloudellisia ja sosiaalisia muutoksia, jotka leviävät kaikille inhimillisen toiminnan aloille, tietoyhteiskunta voi edistää korkeaa työllisyystasoa sekä elintason ja elämänlaadun kohoamista yhteisössä, tietoyhteiskunnan ja uusien teknologioiden käytön olisi edistettävä kansalaisten ja kuluttajien perusoikeuksien ja -vapauksien tehokasta suojelua ja toteutumista, laittoman aineiston leivttäminen saattaa kuitenkin heikentää luottamusta uuteen tietoyhteiskuntaan ja haitata sen hyväksymistä, uusien teknologioiden käyttö voi osaltaan edistää kannattavalla tavalla alueellisen yhteenkuuluvuuden parantamista Euroopassa, Euroopan unionin taloudellinen, sosiaalinen ja kulttuurillinen voima on liitettävä yhteen luotaessa uusia mahdollisuuksia kaikille kansalaisille, koulutus tietoyhteiskuntaa varten ja tietoyhteiskunnan avulla elinikäisen oppimisen periaatteiden mukaisesti on keskeinen tekijä tarjottaessa ihmisille taitoja, joita he tarvitsevat ammatissaan ja yksityiselämässään, on tarpeen tarkistaa toimintasuunnitelma ja saattaa se ajan tasalle, tietoyhteiskunnan kehitys on seurausta audiovisuaalisen, tietotekniikan ja televiestinnän alojen teknisestä lähentymisestä, ja neuvoston on kaikissa toimivaltaisissa kokoonpanoissaan tarkasteltava tarvittavia sääntely- ja oikeudellisia toimenpiteitä ja hyväksyttävä ne mahdollisimman pian, I 1. SUHTAUTUU MYÖNTEISESTI komission aloitteeseen, jonka se on tehnyt esittämällä keskusteluasiakirjoja ja edhotuksia tietoyhteiskunnan poliittisten puitteiden kehittämiseksi edelleen, 2. TOTEAA, että toimintasuunnitelman "Euroopan tie tietoyhteiskuntaan" toteuttamisessa on edistytty hyvin: a) toteuttamalla toimenpiteitä telepalvelumarkkinoiden täydelliseksi vapauttamiseksi, b) toteuttamalla onnistuneesti kolme erityistutkimusohjelmaa tieto- ja tietoliikennetekniikan sekä telematiikan sovellutusten kehityksen aloilla neljännen puiteohjelman mukaisesti, c) antamalla 24 päivänä lokakuuta 1995 Euroopan parlamentin ja neuvoston direktiivi 95/46/EY yksilöiden suojelusta henkilötietojen käsittelyssä ja näiden tietojen vapaasta liikkuvuudesta (5), vahvistamalla yhteinen kanta erityisestä ehdotuksesta direktiiviksi yksityisyyden ja henkilötietojen suojasta telealalla ja antamalla 11 päivänä maaliskuuta 1996 Euroopan parlamentin ja neuvoston direktiivi tietokantojen oikeudellisesta suojasta (6), d) hyväksymällä Euroopan laajuisia digitaalisia monipalveluverkkoja ISDN koskevat suuntaviivat suurena edistysaskeleena kohti Euroopan laajuisia televerkkoja koskevan laajan järjestelmän luomista, e) hyväksymällä INFO 2000 -ohjelma eurooppalaisen multimedian sisältöteollisuuden tukemiseksi, f) toteuttamalla huomattava määrä tietoyhteiskuntaan liittyviä hankkeita teollisten sovellusten, standardoinnin, aluepolitiikan ja kansainvälisen yhteistyön aloilla, g) käynnistämällä erityistoimia tietoyhteiskuntaan liittyvän yleisen tietoisuuden parantamiseksi, h) lisäämällä kansainvälistä yhteistyötä, G 7 -pilottitoimet mukaan luettuina, sekä erityisesti yhteistyötä Keski- ja ltä-Euroopan valtioiden, Välimeren maiden ja kehitysmaiden kanssa, 3. TUNNUSTAA a) maailmanlaajuisen kilpailun asettaman haasteen, muuttuvan liiketoimintaympäristön tietoyhteiskunnassa sekä tieto- ja tietoliikennetekniikan ratkaisevan merkityksen Euroopan teollisuuden kilpailukyvylle ja tätä kautta uusien työpaikkojen luomiselle, b) tietoyhteiskunnan tarjoamat markkina- ja työllistämismahdollisuudet Euroopan taloudelle, esimerkiksi elektronisen kaupankäynnin ja multimediasisällön aloilla, c) sen tarpeellisuuden, että kaikki asianomaiset osapuolet kiinnittävät huomiota tietoyhteiskunnan sosiaalisiin ja yhteiskunnallisiin näkökohtiin ja ottavat huomioon siihen liittyvien inhimillisten ulottuvuuksien suuren merkityksen, d) tarpeen luoda yhteiset periaatteet, joilla taataan yleispalvelujen tarjoaminen ja rahoitus, ottaen huomioon, että yleispalvelukäsitteen on kehityttävä samassa tahdissa teknologisen ja markkinoiden kehityksen sekä käyttäjien kysynnässä tapahtuvien muutosten kanssa, e) tarpeen saada suotuisat oikeudelliset ja sääntelypuitteet kaikille eurooppalaisille yrityksille, erityisesti paremman ympäristön luomiseksi tekniikkaan suuntautuneille pienille ja keskisuurille yrityksille (pk-yritykset), f) yhteisön toimielinten tarpeen parantaa tieto- ja tietoliikennejärjestelmiä toimintansa helpottamiseksi, g) tehokkaiden ja hinnaltaan kilpailukykyisten peruspalvelujen tarpeen tietojenvaihdossa ja viestinnässä, h) koulutuksen ja kulttuurin merkityksen tietoyhteiskuntaa koskevan ymmärtämyksen parantamiseksi; ja i) standardien ja muiden teknisten eritelmien merkityksen maailmanlaajuisen tietoyhteiskunnan kehittämisessä, 4. KOROSTAA yhdessä komission kanssa, että a) telealan vapauttamiseksi tarvittavien säädöspuitteiden nopea hyväksyminen ja tehokas täytäntöönpano koko yhteisössä on ratkaisevan tärkeää kaikkia käyttäjiä hyödyttävän kilpailun edistämisen varmistamiseksi, b) vahva ja kilpailukykyinen eurooppalainen tieto- ja tietoliikennetekniikkateollisuus on edellytys tietoyhteiskunnan tarjoamien etujen täysimääräiselle hyödyntämiselle, c) eurooppalaisessa kilpailupolitiikassa on säilytettävä kilpailu yhteisön sisällä ja annettava eurooppalaisille yrityksille mahdollisuus menestyä kansainvälisillä markkinoilla, d) sisämarkkinoiden toiminnan moitteettomuutta on kehitettävä; ottaen huomioon palvelujen osuuden kasvu taloudessa palvelujen, erityisesti uusien palvelujen, tarjonta ja vapaa liikkuvuus on erityisen tärkeää, e) on tarpeen nopeuttaa virallisten, sekä eurooppalaisten että maailmanlaajuisten standardien hyväksymistä ja varmistaa teknisten eritelmien julkisuus ja avoimuus määräävien markkina-asemien väärinkäytön välttämiseksi, f) on tärkeää saattaa onnistuneesti loppuun Maailman kauppajärjestön perustelepalveluita koskevat neuvottelut 15 päivään helmikuuta 1997 mennessä, g) on tärkeää saattaa onnistuneesti päätökseen Maailman henkisen omaisuuden järjestössä (WIPO) parhaillaan käynnissä oleva työ, joka koskee uusia kansainvälisiä sopimuksia tekijänoikeuksien ja lähioikeuksien suojasta tietoyhteiskunnassa, sekä 5. TÄHDENTÄÄ, että a) kaikkien toimijoiden on tärkeää ottaa pikaisesti käyttöön tieto- ja tietoliikennetekniikka, b) tieto- ja tietoliikennetekniikka-alan tutkimuksella ja kehityksellä on ratkaisevan tärkeä merkitys Euroopan teollisuuden kilpailu- ja innovaatiokyvylle, c) on tarpeen jatkuvasti kehittää ja mukauttaa taitoja muuttuvien työelämän vaatimusten täyttämiseksi, d) on tärkeää edistää uusien työsuhteen muotojen käyttöönottoa, e) on tarpeen edistää tieto- ja tietoliikennetekniikan käyttöä kestävän kehityksen aikaansaamiseksi tuotannossa, jakelussa ja kulutuksessa, f) on tarpeen hyödyntää tietoyhteiskunnan mahdollisuuksia kulttuurillisen, kielellisen ja muun monimuotoisuuden lisäämiseksi, g) on tarpeen saattaa tietoyhteiskunnan edut kaikkien Euroopan kansalaisten saataville paikasta tai syrjäytymistä aiheuttavasta syystä riippumatta, h) on tärkeää suojata perusoikeuksia ja -vapauksia kuten myös käyttäjän ja kuluttajan oikeuksia tietoyhteiskunnassa, ja 6. TUKEE a) komission aikomusta esitellä viestinnän käyttöä hallinnollisessa toiminnassaan, esimerkiksi eurooppalaisten tutkimusohjelmien hallinnossa, b) jäsenvaltioiden ja komission pyrkimyksiå edistää julkisten viranomaisten välistä saumatonta viestintää koko Euroopan unionissa siten, että kansallista lainsäädäntöä noudatetaan erityisesti jäsenvaltion turvallisuuden suhteen, 7. PANEE kiinnostuneena MERKILLE komission ensimmäisen, viidettä puiteohjelmaa koskevan valmisteluasiakirjan ja suhtautuu myönteisesti aikomukseen antaa tietoyhteiskuntaan liittyvälle tutkimukselle keskeinen asema, 8. PANEE kiinnostuneena MERKILLE ottaen huomioon koulutuksen merkityksen liiketoiminnan kilpalukyvylle, tänä vuonna kokoontuneen Firenzen Eurooppa-neuvoston pyytämän ja komission esittämän toimintausuunnitelman "Oppiminen tietoyhteiskunnassa", 9. KOROSTAA, että on tärkeää luoda asianmukaiset ja yhdenmukaiset oikeudelliset puitteet tietoyhteiskuntaa varten eurooppalaisella ja kansainvälisellä tasolla, 10. KOROSTAA asianomaisten sääntelyviranomaisten välisen tehokkaan yhteensovittamisen merkitystä erityisesti toimilupamenettelyn, taajuuksien jakamisen ja numeroinnin aloilla, 11. KOROSTAA, että on tarpeen ottaa täysimääräisesti huomioon yhteenkuuluvuus, erityisesti auttamalla muita heikommassa asemassa olevia alueita osallistumaan tehokkaasti tietoyhteiskuntaan. II NEUVOSTO KEHOTTAA JÄSENVALTIOITA 12. edistämään innovatiivisten yritysten sekä pk-yritysten perustamista, kasvua ja kehittymistä tieto- ja tietoliikennetekniikan alalla, 13. kehittämään julkisia palveluja, esimerkiksi koulutusta, kulttuuria, terveydenhuoltoa, liikennettä ja hallintoa sekä julkisten tietojen saatavuutta nopeuttamalla tietoyhteiskuntaan liittyvien välineiden käyttöä sekä lisäämällä yhteistyötä julkisen ja yksityisen sektorin välillä samalla varmistaen kansalaisten luottamuksen näiden uusien menetelmien käyttöön ottaen huomioon heidän perusoikeutensa ja -vapautensa, ja erityisesti oikeuden henkilötietojen, suojaan, ja 14. varmistamaan televiestintäuudistusten johdonmukaisen ja tehokkaan saattamisen osaksi kansallista lainsäädäntöä sovitussa aikataulussa. III NEUVOSTO PYYTÄÄ JÄSENVALTIOITA JA KOMISSIOTA, KUTAKIN OMAN TOIMIVALTANSA PUITTEISSA, 15. pohtimaan sähköisissä verkoissa levitettävän yleistä järjestystä ja julkista moraalia loukkaavan laittoman materiaalin ongelmaa, 16. tutkimaan tarvetta toteuttaa johdonmukaisia toimenpiteitä sähköisesti välitettyjen asiakirjojen luotettavuuden ja eheyden varmistamiseksi, 17. edistämään tietotekniikkasopimuksesta käytäviä neuvotteluja tulevia monenvälisiä sopimuksia silmällä pitäen, 18. varmistamaan tietotekniikka- ja tietoliikenneteollisuuden alalla läheinen yhteistyö sekä eri ohjelmien ja toimintojen yhteensovittaminen, 19. sovittamaan paremmin yhteen omat tietoyhteiskuntaa koskevat aloitteensa mahdollisesti saavutettavien hyötyjen maksimoimiseksi sekä pyytää komissiota laatimaan säännöllisesti selontekoja kyseisistä aloitteista, jotta toiminnot saataisiin paremmin täydentämään toisiaan. IV NEUVOSTO KEHOTTAA KOMISSIOTA 20. harkitsemaan tarvittaessa seuraavista vihreistä kirjoista käytävien neuvottelujen jatkotoimia: "Eläminen ja työskentely tietoyhteiskunnassa", "Uudet audiovisuaaliset palvelut", "Tekijänoikeus ja lähioikeudet tietoyhteiskunnassa", "Suojattujen palvelujen oikeussuoja sisämarkkinoilla" ja "Kaupallinen viestintä sisämarkkinoilla", 21. erittelemään uusien tietoyhteiskuntaan liittyvien palvelujen, erityisesti elektronisen kaupankäynnin, kehittämisen tiellä mahdollisesti olevia esteitä, 22. analysoimaan tieto- ja tietoliikennetekniikan vaikutusta tiettyjen teollisuudenalojen kilpailukykyyn ja antamaan ehdotuksia eurooppalaiseksi aloitteeksi tieto- ja tietoliikennetekniikan käytön edistämiseksi erityisesti pk-yrityksissä, 23. tehostamaan kansainvälistä yhteistyötä erityisesti jäsenyyttä hakeneiden maiden auttamiseksi niiden valmistautuessa tietoyhteiskuntaan ja tietoliikenteen kehittämiseksi muiden alueiden kanssa, jotta edistettäisiin maailmanlaajuisen tietoyhteiskunnan toteuttamista, 24. antamaan selvityksen neuvostolle tieto- ja tietoliikennetekniikkateollisuuden kilpailuasemasta sekä 18 päivänä marraskuuta 1991 tieto- ja tietoliikennetekniikkateollisuudesta annetun päätöslauselman täytäntöönpanosta. V NEUVOSTO KEHOTTAA TEOLLISUUTTA 25. tunnustamaan, että sen vastuulla on - parantaa liikkeenjohdon ja työntekijöiden taitoja tieto- ja tietoliikennetekniikan käytössä, - käyttää hyväksi tieto- ja tietoliikennetekniikan mahdollisuuksia kilpailukykynsä parantamisessa, - luoda ja edistää uusia tietoyhteiskunnan palveluja ja tuotteita sekä edistää sopivien ja markkinoiden mukaan määräytyvien standardien ja eritelmien oikein ajoitettua tuottamista, 26. osallistumaan aktiivisesti tietoyhteiskuntaa koskevien politiikkojen kehittämiseen kansallisella ja eurooppalaisella tasolla ottaen tarkoin huomioon tietoyhteiskuntaan liittyvät sosiaaliset ja yhteiskunnalliset näkökohdat, 27. luomaan ja markkinoimaan tietojenvaihtoon tarkoitettuja kustannustehokkaita Euroopan laajuisia peruspalveluja. VI NEUVOSTO 28. kehottaa komissiota ja jäsenvaltioita tarkastelemaan asianmukaisia toimia, mukaan lukien olemassa olevien aluepoliittisten välineiden mukaiset toimet, sen varmistamiseksi, että tietoyhteiskunnan tarjoamat mahdollisuudet ovat yksilöiden ja yritysten saavutettavissa, 29. katsoo, että on tarpeen kehittää pikaisesti tietoyhteiskunnan palvelujen kehittämiseen tähtäävien kansallisten ja yhteisön aloitteiden avoimuutta, mukaan lukien säädöspuitteet, 30. kehottaa jäsenvaltioita ja komissiota pyrkimään jatkuvasti siihen, että yleinen tietoisuus tietoyhteiskunnasta, sen ymmärtäminen ja siihen osallistuminen lisääntyisi, 31. kehottaa yhteisön toimielimiä luomaan yhteistyössä jäsenvaltioiden kanssa kohtuullisen ajan kuluessa integroidun järjestelmän toimielinten välisen viestinnän hoitamiseksi, 32. tunnustaa tarpeen eritellä edelleen tietoyhteiskuntaa koskevan politiikan kansainvälisenä perustana olevia tekijöitä pyrkimyksenä saavuttaa yhteisymmärrys maailmanlaajuisten tietoverkkojen käyttöä säätelevistä keinoista ja edellytyksistä, ja korostaa asiaa koskevien aloitteiden yhteensovittamisen tarvetta sekä yhteisön puitteissa että muissa kansainvälisissä yhteyksissä, 33. suhtautuu myönteisesti saksan aloitteeseen toimia tätä varten järjestettävän ja komission ja jäsenvaltioiden tiiviinä yhteistyönä valmisteltavan kansainvälisen konferenssin isäntänä, 34. suhtautuu myönteisesti komission aikomukseen esittää tarkistettu ja ajan tasalle saatettu toimintasuunnitelma "Euroopan tie tietoyhteiskuntaan" tämän vuoden loppuun mennessä. (1) EYVL N:o C 325, 14.12.1991, s. 2 (2) EYVL N:o C 343, 6.12.1994, s. 1 (3) EYVL N:o C 379, 31.12.1994, s. 4 (4) EYVL N:o C 341, 19.12.1995. s. 5 (5) EYVL N:o L 281, 23.11.1995, s. 31 (6) EYVL N:o L 77, 27.3.1996, s. 20